***ΠΕΡΑ ΣΤΟΥΣ ΠΕΡΑ ΚΑΜΠΟΥΣ***

Πέρα στους πέρα κάμπους, πέρα στους πέρα κάμπους,

Πέρα στους πέρα κάμπους, οπού ‘ναι οι ελιές!

Είν' ‘να μοναστηράκι, είν' ‘να μοναστηράκι,

Είν' ‘να μοναστηράκι, που παν' οι κοπελιές!



Πάω και 'γώ ο καημένος, πάω και 'γώ ο καημένος,

Πάω και 'γώ ο καημένος, για να λειτουργηθώ!

Να κάμω το σταυρό μου, να κάμω το σταυρό μου,

Να κάμω το σταυρό μου, σαν κάθε Χριστιανός!



Βλέπω μια παναγιά άλλη, βλέπω μια παναγιά άλλη,

Βλέπω μια παναγιά άλλη, βλέπω μια κοπελιά!

Που έκαμε το σταυρό της, που έκαμε το σταυρό της,

Που έκαμε το σταυρό της, και λάμπει η εκκλησιά!



Ρωτώ, ξαναρωτώ τη, ρωτώ, ξαναρωτώ τη,

Ρωτώ, ξαναρωτώ τη, 'πό πού ‘σαι κοπελιά!

Από εδώ κοντά ΄μαι, από εδώ κοντά 'μαι,

Από εδώ κοντά 'μαι, από αυτόν τον μαχαλά!



Μα έχω γέρον άντρα, μα έχω γέρον άντρα,

Μα έχω γέρον άντρα, και δυο μικρά παιδιά!

Ολημερίς με δέρνει, ολημερίς με δέρνει,

Ολημερίς με δέρνει, έχει σκληρή καρδιά!



Βαρύ σταμνί μου δίνει, βαρύ σταμνί μου δίνει,

Βαρύ σταμνί μου δίνει, κι ένα κοντό σκοινί!

Ν' αργήσω να γεμίσω, ν' αργήσω να γεμίσω,

Ν' αργήσω να γεμίσω, για να 'βρει αφορμή!



**REF:** Τρια λα λα λα λα λα λα λα λα λα

 Τρια λα λα λα λα λα λα λα λα λα λα